stanford-oval/wikipedia huggingface dataset:
Rachel Abbott

Rachel Abbott (oikealta nimeltään Sheila Rodgers) on brittiläinen kirjailija, joka on julkaissut suosittuja salapoliisiromaaneita.
Abbot aloitti työuransa mediayhtiössä kirjoittamalla käyttöohjeita ja pelien juonikäsikirjoituksia. Vuonna 2000 hän muutti Italiaan. Hän kirjoitti salapoliisiromaanin käsikirjoituksen, mutta kustantajat eivät huolineet sitä. Niinpä hän julkaisi sen omakustanteena, samoin kuin kuusi seuraavaakin kirjaansa. Neljässä vuodessa kirjoja myytiin yli miljoona kappaletta. Ne ovat olleet erityisen suosittuja e-kirjoina Amazonin Kindle-alustalla.
Vuonna 2017 Abbott teki sopimuksen perinteisen kustantamon kanssa, samalla kun jatkoi kirjojensa julkaisemista Kindlen suorakustanteina. Abbottin kirjoja on käännetty 21 kielelle.
Aiheesta muualla

Rachel Abbott (2016): 14 hour days, marketing and dealing with snobbery: my life as a self-published bestseller The Guardian
Preservation Act 2

| Preservation Act 2 The Kinks |
| --- | --- | --- |

Studioalbumin tiedot
 Äänitetty : tammikuu – maaliskuu 1974
 Julkaistu:  toukokuu 1974     26. heinäkuuta 1974 
 Formaatti: LP, CD, SACD
 Tuottaja(t): Ray Davies
 Tyylilaji: rock
 Kesto: 76.56 (1998 uusintapainos)
 Levy-yhtiö: RCA Records
Listasijoitukset
  114. (1974)
The Kinksin muut studioalbumit
| Preservation Act 1 1973 | Preservation Act 2 1974 | Soap Opera 1975 |
Preservation Act 2 on The Kinksin konsepti- ja tupla-albumi vuodelta 1974. Se on jatkoa edellisvuonna julkaistulle Preservation Act 1 -albumille. CD-versioissa kaikki kappaleet sisältyvät yhdelle levylle.
Kappaleet

Kaikki kappaleet kirjoittanut, sovittanut ja tuottanut Raymond Douglas Davies.
Jousisovitus kappaleissa "Artificial Man" ja "Nobody Gives" Stanley Mayers.
Kappaleet > LP 1

A-puoli
Announcement – 0.41
Introduction to Solution – 2.43
When a Solution Comes – 3.40
Money Talks – 3.44
Announcement – 0.55
Shepherds of the Nation – 4.17
B-puoli
Scum of the Earth – 2.45
Second-Hand Car Spiv – 4.01
He's Evil – 4.25
Mirror of Love – 3.26
Announcement – 0.34
Kappaleet > LP 2

A-puoli
Nobody Gives – 6.33
Oh Where Oh Where Is Love? – 3.40
Flash's Dream (The Final Elbow) – 4.17
Flash's Confession – 4.06
B-puoli
Nothing Lasts Forever – 3.42
Announcement – 0.20
Artificial Man – 5.30
Scrapheap City – 3.16
Announcement – 1.05
Salvation Road – 3.20
Kappaleet > CD-version bonusmateriaali

Mirror of Love – 3.29
Slum Kids – 6.27
Kokoonpano

Ray Davies – kitara, laulu
Dave Davies – soolokitara, laulu
Mick Avory – rummut
John Dalton – bassokitara
John Gosling – kosketinsoittimet
Alan Holmes – baritonisaksofoni, klarinetti
Laurie Brown – trumpetti, huilu, tenorisaksofoni
John Beecham – pasuuna, tuuba
Marianne Price – laulu kappaleissa ”Scrapheap City” ja ”Nothing Lasts Forever”, taustalaulu
Lee Pavey, Sue Brown, Krysia Kocjan, Pamela Travis – taustalaulu
Extreme Championship Wrestling

Extreme championship wrestling (ECW) oli showpainiorganisaatio, jonka perusti Tod Gordonin Yhdysvalloissa Pennsylvanian osavaltiossa Philadelphiassa vuonna 1992. Vuonna 2001 sen uusi omistaja Paul Heyman julkisti yhtiön menneen konkurssiin. Myöhemmin vuonna 2006 World Wrestling Entertainment alkoi esittää viikoittain ECW-nimistä ohjelmaa Raw- ja SmackDown-ohjelmien lisäksi. Vuonna 2010 arvailtiin, että ECW  lopettaa ja tilalle tulee Vince McMahonin "uusi askel vapaapainiohjelma".[lähde? ] Yhtiö tuli tunnetuksi sen uskollisista kannattajista ja sen taipumuksesta moniin eri showpainityyleihin, kuten hardcore ja lucha libre.
Historia > Tri-State Wrestling Alliance ja Eastern Championship Wrestling

ECW:n juuret yltävät vuoteen 1991 Tri-State Wrestling -nimiseen organisaatioon, jonka omisti Joel Goodhart. Vuonna 1992 Goodhart myi osakkeensa kumppanilleen Tod Gordonille, joka antoi yhtiölle nimen Eastern Championship Wrestling. Kun Eastern Championship Wrestling perustettiin se oli osa National Wrestling Allianceaa (NWA).
Historia > Itsenäistyminen ja omistajanvaihdos

Eastern Championship Wrestling irrottautui NWA:n alaisuudesta vuonna 1994, jonka seurauksena sen nimi muutettiin Extreme Championship Wrestlingiksi. Sen epäsovinnaiset painityylit ja juonenkäänteet tekivät siitä suositun monien 18–35-vuotiaiden showpainifanien keskuudessa[lähde? ]. ECW teki tunnetuksi mm. verisen hardcore-painityylin sekä kolmiottelun (three way dance). ECW:tä pidettiin vaihtoehtoisena painiorganisaationa rahakkaammille WWF- ja WCW-yhtiöille. Vuonna 1996 Tod Gordon myi yhtiön pääkäsikirjoittajalleen Paul Heymanille.
Historia > Extreme Championship Wrestlingin konkurssi

Vuonna 1999 ECW alkoi tehdä kansainvälisiä lähetyksiä TNN-televisiokanavalla. Huolimatta siitä, että mainostajia ei ollut ja yhtiön budjetti oli pieni, siitä tuli kanavan katsotuin ohjelma. Vuoden 2000 lopussa ECW on TNN -ohjelma TNN:llä peruttiin ja yhtiö taisteli vielä kuukausia saadakseen uuden TV-sopimuksen. 30.12.2000 ECW Hardcore TV lähetettiin viimeisen kerran ja viimeinen maksutelevisiolähetys Guilty as charged lähetettiin 7.1.2001.
ECW:n perintö ja paluu

ECW:n tapahtumien yleisö tuli tunnetuksi röyhkeistä kannatushuudoistaan, jotka joko kannattivat painijoita tai haukkuivat heidät maan rakoon sen mukaan miten kehässä esiinnyttiin. Kannatushuudot kuten "Holy shit!" ja "You fucked up!" tulivat tunnetuiksi ja niitä käytetään edelleen toisissa showpainiliitoissa.
ECW:n otteluissa ei periaatteessa ollut lainkaan sääntöjä, eikä tuomarin tehtävänä ollutkaan kuin laskea kolmeen selätyksen aikana tai huomioida kun painija pakotetaan luovuttamaan eli "taputtamaan". ECW teki tunnetuksi hardcore-otteluita kuten piikkilanka (Barbed wire match), palavat pöydät (flaming tables) sekä Singapore cane match jossa mätkitään toisia kendo-kepeillä.
ECW:n perintö ja paluu > Liittouma (The Alliance)

Vuonna 2001 konkurssin jälkeen ECW tuli esiin jälleen tiiminä, joka oli osana World Wrestling Federationin Invasion-juonenkäännettä, joka oli WWF:n sisäinen sota Shane Mcmahonin WCW:n ja Vince Mcmahonin WWF:n. ECW oli Paul Heymanin "omistuksessa" ja ei ollut kummankaan yhtiön puolella, mutta myöhemmin samana iltana selvisi että ECW:n uusi "omistaja" olikin Stephanie Mcmahon joka liittoutui isäänsä vastaan veljensä Shanen kanssa luoden liittouman (The Alliance). Todellisuudessa ECW:tä yhtiönä ei tuolloin ollut olemassa. Invasion keskittyi kuitenkin enemmän WWF-tähtien suosion nostamiseen ja kuuden kuukauden kuluttua WWF päihitti liittouman ja ECW:n sekä WCW:n painijoita sijoitettiin WWF:n riveihin.
ECW:n perintö ja paluu > Dokumentit

Kesällä 2003 World Wrestling Entertainment osti ECW:n konkurssipesän ja sai oikeuden ECW:n videokirjastoon. He käyttivät kirjastoa tupla-DVD:n The Rise and fall of ECW tekemiseen, joka julkaistiin 2004 vuonna. Toinen DVD nimeltä Forever Hardcore oli entisen ECW-painijan Shane Douglasin kirjoittama ja ohjaama sekä TNA:sta nykyään tutun entisen WCW:n jäsenen Jeremy Borashin tuottama vastalause WWE:lle. DVD:llä painijat, joita WWE ei ollut palkannut kertovat oman tarinansa ECW:stä, mutta koska ECW-videokirjasto on WWE:n omistuksessa, ei vanhoja ECW-otteluita saatu DVD:lle.
ECW:n perintö ja paluu > ECW:n uusi alku

Vuonna 2005 WWE rupesi tuomaan ECW:ta uudelleen esille videokirjaston ja kirjojen kautta. Kun kiinnostus oli alkanut taas herätä, järjesti WWE ECW One night standin, johon kerättiin painimaan entisiä ECW-tähtiä. Hyvän rahallisen ja keskustelua herättävän suosion takia WWE järjestikin vuonna 2006 toisen ECW One night stand -tapahtuman, joka samalla toimi aloituksena ECW nimiselle WWE:n kolmannelle viikoittaiselle ohjelmalle, jota esitetään Raw ja SmackDown ohjelmien ohessa. ECW:n tyyli kuitenkin uudistettiin ja ottelut tapahtuu WWE:n normaalisäännöillä ellei toisin mainita, joten sen vanhojen päivien hohto itsenäisenä painiliittona ei ole pysynyt samana.
Championships

ECW World Heavyweight Championship (1992-2001, 2006-2010)
ECW World Tag Team Championship (1992-2001)
ECW World Television Championship (1992-2001)
ECW FTW Heavyweight Championship (1998-1999)
ECW Maryland Championship (1993)
ECW Pennsylvania Championship (1993)
Maksutelevisiotapahtumat > Kuukausittain järjestetyt tapahtumat

Tammikuu "Guilty As Charged" (1999-2001)
Maaliskuu "Living Dangerously" (1998.2000)
Huhtikuu "Barely Legal" (1997)
Toukokuu "Wrestlepalooza" 1998, "Hardcore heaven" (1997-2000)
Heinäkuu "Heat Wawe" (1998-2000)
Syyskuu "Anarchy Rulz" (1999)
Lokakuu "Anarchy Rulz" (2000)
Marraskuu "November To Remember" (1997-2000)
Joulukuu "Massacre on 34th Street" (2000)
Maksutelevisiotapahtumat > Muita suuria tapahtumia

1993-1996, 2000:ECW Holiday Hell
1994, 1996-1997:ECW Ultimate Jeopardy
1994-1998:ECW Hostile City Showdown
1995:Gangstas Paradise
1995:Enter the Sandman
1997:As Good As It Gets
1996:A Matter of Respect
1995:Return of the Funker
1995:ECW December to Dismember
1995:ECW Double Tables
1995, 1997, 2000:Wrestlepalooza
1996:ECW The Doctor Is In
1996:ECW Big Ass Extreme Bash
1996-1999:ECW House Party
1996-2000:ECW CyberSlam
1997:ECW Born to be Wired
1997:Crossing the Line Again

Rick Rude ECW:ssä vuonna 1998
WWE:n ECW vuonna 2008
Damien Kane ja Lady Alexandra
ECW:n legenda Sandman
Raina (esitystekniikka)

Raina on 35 mm:n diafilmille kopioiduista kuultokuvista muodostuva sarja, kuvanauha. Tällaista nauhaa esitettiin kuvanheittimellä eli rainakoneella valkokankaalle. Rainaesityksiä käytettiin kouluopetuksessa ja erilaisessa tiedotustoiminnassa. Sen syrjäyttivät myöhemmin diafilmille kuvatut, usein kehystetyt, yksittäiset diakuvat. Puhekielessä rainaa käytetään leikkisästi elokuvasta, kun sanan alkuperäinen käyttö on jäänyt pois.
Pohjois-Karjalan biosfäärialue

Patvinsuon kansallispuiston suoaluetta.
Pohjois-Karjalan biosfäärialue on toinen Suomen biosfäärialueista. Vuonna 1992 nimetty alue oli Suomen ensimmäinen biosfäärialue. Se sijaitsee Ilomantsin ja Lieksan kunnan alueilla. Kokonaisuudessaan alue on siirtymävyöhykkeineen kooltaan 350 000 hehtaaria, kun varsinainen ydinalue, johon kuuluvat Petkeljärven ja Patvinsuon kansallispuistot, Koivunsuon luonnonpuisto sekä Kesonsuon luonnonsuojelualue, on kooltaan 14 200 hehtaaria. Alueella on vajaa 2 000 asukasta.
Pohjois-Karjalan biosfäärialue ei sisällä varsinaisesti puskurivyöhykettä, sillä sellainen sisältyy jo itsessään kansallispuistojen alueeseen.
Luonto

Biosfäärialue kuuluu pohjoiseen havumetsävyöhykkeeseen. Maisema muodostuu pääasiassa soista, joita on etenkin alueen itäosassa, ja metsistä. Lajistoltaan monipuolisempia ovat lettosuot, joissa kasvaa muun muassa useita uhanalaisia kämmekkäkasveja. Alueella sijaitsee useita pieniä järviä ja lampia. Suurin alueen järvistä on Koitere ja pisin joista lähes 200 kilometrin mittainen Koitajoki.
Luonto > Kasvisto

Alueen kasvisto on niukahkoa. Valtalajeja ovat mänty ja metsäkuusi. Lisäksi raudus- ja hieskoivu ovat yleisiä. Kenttäkerros muodostuu varpulajeista, joihin kuuluvat mustikka, puolukka ja kanerva. Pohjakerroksessa kasvaa seinäsammalta. Suojeltavista kasveista alueella elää muun muassa uhanalaiset puna- ja kaitakämmekkä.
Luonto > Eläimistö

Alueen eläinlajistossa on sekä pohjoisia että itäisiä piirteitä. Nisäkkäitä elää alueella niukasti, vaikka luonnollinen rajanylitys Venäjän suunnalta on tuonut uusia yksilöitä. Alueella tavataan nisäkkäistä karhua, sutta, ahmaa, näätää, ilvestä, hirveä ja metsäpeuraa.
Linnusto on monipuolista. Alueella elää muun muassa ruisrääkkä, kaakkuri, kehrääjä, sinipyrstö, metsähanhi, kuukkeli, pohjantikka, mustalintu, pikkusieppo, laulujoutsen, tuulihaukka ja nuolihaukka.
Soidensuojelualueelta löydettiin Suomessa edellisen kerran vuonna 1918 havaittu harvinainen kovakuoriaislaji mustahälvekäs, jonka luultiin jo hävinneen Suomesta.
Aiheesta muualla

Biosfäärialueen kotisivut (Arkistoitu – Internet Archive)
Ympäristö.fi
Punakämmekkä (Dactylorhiza incarnata)
Pyhän Pietarin kirkko (Camerton Park)

| Pyhän Pietarin kirkko Church of St Peter |
| --- | --- |

Sijainti:  Camerton, Somerset, Englanti
Koordinaatit:  51°18′54.36″N, 2°27′1.8″W
Kirkkokunta:  Englannin kirkko
Hiippakunta:  Bath and Wells
Rakentamisvuosi:  1400-luku
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Pietarin kirkko (engl. Church of St Peter) on 1400-luvulla rakennettu kirkko Somersetissa, Englannissa. Se on Grade I -luokan suojelukohde. Kirkkoa laajennettiin ja korjattiin 1638 ja 1891.
Pyhän Pietarin ja Pyhän Paavalin kirkko (Vilna)

Kirkko ulkoa
Kirkon sisusta
Pyhän Pietarin ja Pyhän Paavalin kirkko (liett. Šv. apaštalų Petro ir Povilo bažnyčia) on Vilnassa, Liettuassa sijaitseva katolinen kirkkorakennus. Se on myöhäisbarokin mestariteos, ja sen tilasi Michael Casimir Pac. Uskotaan, että se rakennettiin pakanallisen Milda-jumalattaren palvontapaikalle. Rakennustöitä tehtiin muiden muassa Jan Zaorin ja Gianbattista Fredianin johdolla. Sisustus on Giovanni Pietro Pertin ja Giovanni Maria Gallin työtä.
Petsamo-yhtiö

Oy Petsamo Ab eli Petsamo-yhtiö oli Suomen valtion vuonna 1921 perustama yhtiö, jonka tarkoituksena oli hoitaa ja edistää Petsamon kalastusta ja elintarvikehuoltoa. Väärinkäytösten vuoksi yhtiön toiminta kärsi pahoin, ja toiminta lopetettiin tappiollisena vuonna 1926.
Taustaa

Suomi sai Petsamon haltuunsa Tarton rauhansopimuksessa vuonna 1920. Alue oli harvaan asuttu, köyhä ja poikkesi elinkeinojensa puolesta muusta Suomesta: pääelinkeinot maatalouden rinnalla olivat kalastus ja poronhoito. Hallitus asetti heti rauhansopimuksen jälkeen asiantuntijakomitean suunnittelemaan Petsamon hallintoa ja kehittämistä. Kiireellisimmiksi katsottiin elintarvikekysymykset ja kalakaupan järjestäminen.
Komitea ehdotti Petsamoon perustettavaksi yhtiön, joka harjoittaisi kalataloutta sekä hoitaisi elintarvikehuollon ja vähittäiskaupan alueella. Komitean mukaan valtion tulisi omistaa yhtiöstä puolet. Yhtiön perustamisen valmistelu alkoi syksyllä 1920 sisäasiainministeriön johdolla.
Yhtiön perustaminen

Päätös yhtiön perustamisesta tehtiin toukokuussa ja perustamiskokous pidettiin 8. elokuuta 1921. Yhtiön osakkeista valtio merkitsi 2 500 kappaletta, loput 2 449 jakaantuivat 13 yksityishenkilön kesken. Yhtiön hallintoneuvostoon valittiin kuusi henkilöä, valtion edustajiksi kalastushallituksen ylijohtaja Toivo Järvi, varatuomari Väinö Tanner ja pankinjohtaja Mauri Honkajuuri, sekä kolme yksityistä omistajaa. Hallintoneuvosto valitsi yhtiön käytännön toimintaa hoitamaan johtokunnan, johon kuului hallintoneuvostosta yhtiön suuromistaja, toimitusjohtajaksikin valittu apteekkari B. Adler ja kaksi ulkopuolista henkilöä, merikapteeni Björklöf ja pormestari Panula. Johtokuntaan ei valittu valtion edustajia.
Yksityisomistajat vaativat pian yhtiölle ostettavaksi aluksia suurimittaista merikalastusta varten. Valtion edustajien vastustuksesta huolimatta yhtiö osti moottorialus Avancen 1,3 miljoonan markan hintaan. Pian yhtiön toiminta sekaantui yksityisosakkaiden muihin liiketoimiin. Yksityisomistajia oli osakkaana Oy Murman Fiskeriet Ab:ssä, joka oli menossa konkurssiin maksukyvyttömänä. Nämä pyrkivät myymään Petsamo-yhtiölle huonokuntoisen Silvia-höyrylaivan. Myyntiä varten alus oli korjattava, joten toimitusjohtaja Adler lainasi suuria summia Petsamo-yhtiön varoja Silvian korjaustöihin ja sai vakuutena kiinnityksen alukseen. Alus vuokrattiin Petsamo-yhtiölle, jonka piti kuitenkin lunastaa alus telakalta ennen kuin sai laivan käyttöönsä. Lisäksi yhtiölle ostettiin korkeaan hintaan kelvotonta tavaraa yhtiön suurosakkaiden lähipiiristä.
Marraskuussa valtion edustajat pitivät yhtiössä tilintarkastuksen, jossa havaittiin toimitusjohtaja Adlerin nostaneen kassasta 1,3 miljoonaa markkaa. Adler ja johtokunnan jäsen Björklöf erotettiin. Tammikuussa yhtiön johto vaihdettiin valtion edustajia lukuun ottamatta. Yhtiön tulos oli vuonna 1921 raskaasti tappiollisenen: tappiota kertyi 1,8 miljoonaa markkaa.
Uuden johdon alla 1922

Yksityisomistajien maksamattomat osakkeet lunastettiin valtiolle, joka tämän jälkeen omisti 98 prosenttia yhtiöstä. Saatavat Oy Murman Fiskeriet Ab:ltä menetettiin, koska yhtiö oli konkurssissa. Entisen toimitusjohtajan palkkaamaa henkilökuntaa erotettiin. Avance-laiva yritettiin myydä, koska sen ylläpito kävi kalliiksi.
Yhtiölle määritettiin uusi toimintalinja. Yhtiön tuli hoitaa Petsamon elintarvikehuolto ja avustaa alueen asukkaita heidän tuotteidensa myynnissä. Petsamo-yhtiö sitoutui pitämään alueella myymälöitä ja myymään tuotteet kauppa- ja teollisuusministeriön määräämin hinnoin. Myymälät perustettiin Salmijärvelle, Parkkinaan ja Kalastajasaarentoon. Myynnistä asukkaille yhtiö sai 10 prosentin, ulkopuolelle viennistä 5 prosentin osuuden. Norjaan vietiin petsamolaisilta ostettua hylkeenrasvaa ja turskaa. Yhtiö sai myös Valtion viljavaraston Petsamon varastot hoitaakseen.
Vanhan hallinnon aikana tehtyjen väärinkäytösten ja maksamattomien pääomien johdosta vuoden 1922 tulos oli 2,3 miljoonaa markkaa tappiollinen. Myyntiä oli kertynyt 250 000 markkaa. Avance-laivan ylläpitokulutkin olivat myyntituloja suuremmat.
Toiminnan järkeistäminen ja osuuskaupan tulo

Vuonna 1923 yhtiön toimintaa pyrittiin järkeistämään ja menoja karsimaan. Avance-laiva ankkuroitiin pysyvästi. Sillin kalastus ei onnistunut, mutta turskaa vietiin kuivattuna Etelä-Suomeen. Tilinpäätöksessä tappiot saatiin pienennettyä 180 000 markkaan. Vuoden 1924 tappiot olivat 150 000 markkaa.
Petsamo-yhtiön kulutustavarakauppa ei ollut saavuttanut petsamolaisten luottamusta. Paikalliset pitivät yhtiön toimintaa vieraana ja hinnoittelua epäoikeudenmukaisena. Vuonna 1924 paikallinen väestö perusti Petsamoon Petsamon Osuuskaupan. Osuuskauppa veti alueen kuluttajakaupan, jolloin Petsamo-yhtiön talous hankaloitui entisestään.
Yhtiön lopettaminen

Vuonna 1926 aloitettiin yhtiön lopettaminen jatkuvien tappioiden vuoksi. Asiaa oli suositellut jo kaksi vuotta aikaisemmin valtioneuvoston asettama Östen Elfingin johtama komitea. Yhtiön varastot ja omaisuus myytiin pilkkahinnalla, lähinnä valtiolle. Yhtiö lopetettiin vuonna 1929.
Aiheesta muualla

Elfing, Östen: Petsamon taloudellisesta elämästä ja toimenpiteistä sen kehittämiseksi.  (lausunto maatalousministeriölle)  Helsinki. Määritä julkaisija!
Raapekartonki

Yksityiskohta raapekartonkityöstä
Raapekartonki eli raapepahvi on kuvataiteilijoiden, muun muassa sarjakuvantekijöiden työssään käyttämä materiaali. Kartongin pinta voi olla tumma tai valkoinen. Pinnan alla on valkoinen, hopean- tai kuparinvärinen pohja. Valkoinen pohja on kaoliinia, valkoista savea tai kalkkia. Raapekartonki voidaan tehdä itsekin mustaamalla valkoinen pahvi tussilla.
Tässä menetelmässä kuva muodostuu, kun erikoisvalmisteisen kartongin pinnoite raaputetaan irti ja sen alta paljastuu toisen värinen pohja. Työ on hidasta ja vaatii tekijältä huolellisuutta. Ennen raaputusta pahvin pintaan voidaan piirtää luonnos esimerkiksi lyijykynällä. Kartonkia raaputetaan erityisillä raapetaltoilla tai katkoterällisellä kynäveitsellä. Raapekartonki murtuu helposti, ja siksi työ on tehtävä tasaisella alustalla. Raaputuksen jälkeen pinta voidaan värittää vesiväreillä tai huopakynillä.
Raapekartongin mitoitus ei ole ISO-standardin mukainen. Arkin koko voi olla esimerkiksi 305 x 229 mm.
Historia

1800- ja 1900-luvun vaihteessa sanomalehtien kuvittajat käyttivät usein raapekartonkia. Tuohon aikaan harmaan eri sävyjen muodostaminen onnistui vain harvalla menetelmällä.
1970-luvulta lähtien raapekartonki on ollut eurooppalaisten ja yhdysvaltalaisten sarjakuvantekijöiden käytössä. Menetelmän suosion kasvu liittyi nousevaan avantgarde- ja taidesarjakuvasuuntaukseen. Pascal Doury ja Art Spiegelman olivat tekniikan uudessa tulemisessa ensimmäisten käyttäjien joukossa.
Nykyään tunnettuja kyseisen tekniikan käyttäjiä ovat myös Matti Hagelberg ja Thomas Ott.
Pohjois-Karjalan ammattiopisto Nurmes

Pohjois-Karjalan ammattiopisto Nurmes oli ammattioppilaitos Nurmeksessa Pohjois-Karjalan maakunnassa. Se liitettiin osaksi vuonna 2018 perustettua Pohjois-Karjalan koulutuskuntayhtymän Riveria-oppilaitosta.
Tätä ennen ammattiopisto järjesti 8 eri toisen asteen koulutusohjelmaa. Opiskelijoita oli noin 300,  ja henkilökuntaa noin 45.
Koulutustarjonta

Autoala
Hotelli-, ravintola- ja catering-ala
Kone- ja metalliala
Liiketalouden perustutkinto
Matkailuala
Rakennusala
Sähkö- ja automaatiotekniikan perustutkinto
Talotekniikan perustutkinto
Oppilaitoksen historia

Ammattiopiston juuret ulottuvat vuoteen 1967, jolloin sekä kaupallinen että ammattiopetus alkoi Nurmeksessa väliaikaisissa tiloissa. 1970-luvulla kauppakoulu ja ammattikoulu saivat omat rakennuksensa vierekkäisille tonteille Nurmesjärven rantaan.
1994 oppilaitokset yhdistyivät ja kahden vuoden aikana rakennukset yhdistettiin ja saneerattiin täysin. Näin käytössämme ovat hyvät, monipuoliset opiskelutilat kaikille oppilaitoksessa oleville koulutusohjelmille.
Vuonna 2018 toiminta siirtyi osaksi Riveria-oppilaitosta.
Opiskelu

Opiskelu on käytännönläheistä. Työssäoppimisjaksoilla saa jo opiskeluaikana tuntuman oikeaan työelämään.
Aiheesta muualla

Pohjois-Karjalan Ammattiopisto Nurmes Pohjois-Karjalan Koulutuskuntayhtymä. Arkistoitu 26.7.2013. Viitattu 20.5.2013.
Raani

| Raani |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Ratamokasvit Plantaginaceae
Suku::  Raanit Littorella
Laji::  uniflora
Kaksiosainen nimi
 Littorella uniflora  (L.) Asch. 
Synonyymit
 Plantago uniflora L. 
Katso myös
   Raani Wikispeciesissä   Raani Commonsissa 
Infobox OKNimi-testi OKIUCN-testi OK: 
Raani eli järviraani (Littorella uniflora) on ratamokasvien heimoon kuuluva monivuotinen vesikasvi, joka on läheistä sukua ratamoille. Se on pieni pohjassa kasvava ruoho, joka kasvattaa 1–3 millimetriä leveistä jäykistä lehdistä muodostuvia lehtiruusukkeita. Raani on yksikotinen ja sen kukat ovat yksineuvoisia. Kukkien teriö on kooltaan 4–6 millimetriä ja väriltään likaisen valkoinen.
Raania esiintyy Euroopassa. Suomessa raani kasvaa harvinaisena Etelä- ja Keski-Suomen kirkasvetisimmissä järvissä. Sen kasvupaikat voivat olla EU:n luontodirektiivin Littorelletalia uniflorae -luontotyyppiä.
Aiheesta muualla

Suomen Lajitietokeskus: Raani (järviraani) – Littorella uniflora
Kasviatlas 2022: Raanin (Plantago uniflora) levinneisyys Suomessa
ITIS: Littorella uniflora (englanniksi)
United States Department of Agriculture (USDA): Littorella uniflora (englanniksi)
Quan Chi

Quan Chi on kuvitteellinen henkilö Mortal Kombat -tappelupelisarjassa.